Jaakko Stenhäll

Jaakko Stenhäll (s. 3. huhtikuuta 1984http://jaakkostenhall.fi/mina/ ) on tamperelainen poliitikko. Stenhäll on toiminut Tampereen kaupunginvaltuutettuna ja kaupunginhallituksen varajäsenenä vuodesta 2017 alkaen. Syyskuussa 2019 hänet valittiin elinvoiman ja kilpailukyvyn palvelualueen apulaispormestariksi.https://yle.fi/uutiset/3-10974025 Tammikuussa 2021 Tampereen vihreät asettivat Stenhällin pormestariehdokkaaksi saman vuoden kuntavaaleihin.https://www.tampereenvihreat.fi/2021/01/23/tampereen-vihreat-asetti-pormestariehdokkaakseen-jaakko-stenhallin/

 Koulutus ja työura 
Stenhäll on koulutukseltaan diplomi-insinööri, ja hän on työskennellyt suunnittelupäällikkönä Tampereen teknillisessä yliopistossa sekä myyntipäällikkönä IT-alan yrityksessä.

 Poliittinen ura 
Stenhäll sai vuoden 2012 kuntavaaleissa Tampereella 200 ääntä, joka riitti varavaltuutetun paikkaan.http://vaalit.yle.fi/tulospalvelu/2012/kuntavaalit/kunnat/tampere_ehdokkaat_vertauslukujarjestyksessa_7_837.html Vuoden 2017 kuntavaaleissa hän sai 561 ääntä ja tuli valituksi Tampereen kaupunginvaltuustoon.https://vaalit.yle.fi/tulospalvelu/kv2017/vaalipiiri/7/kunta/837 Eduskuntavaaleissa 2015 hän sai Pirkanmaalta 721 ääntä, eikä tullut valituksi.http://vaalit.yle.fi/tulospalvelu/2015/eduskuntavaalit/?ehdokkaat_pirkanmaa_#7#taulukko

 Lähteet 

Luokka:Vihreän liiton poliitikot
Luokka:Tampereen kaupunginvaltuutetut
Luokka:Suomalaiset insinöörit
Luokka:Vuonna 1984 syntyneet
Luokka:Elävät henkilöt